Sanguis
Sanguis  est liquor qui corde palpitante per venas et arterias corporis humani et animalis diffunditur. Sanguis oxygenium et alimenta in cellulas corporis fert atque dioxidum carbonis et substantias ex cellulis excretas amovet. Sanguis in pulmonibus oxygenium accipit et dioxidum carbonis cedit.  Renes, cum sanguinem percolant, res a corpore reiectas in urinam convertunt. 

Pars liquida sanguinis plasma appellatur. In plasmate varia cellularum genera inveniuntur:
 Erythrocyti, qui cellulis corporis oxygenium ferunt;
 Leucocyti, qui a morbis corpus defendunt;
 Thrombocyti, qui haemostasim permittunt, id est, qui sanguinis effluvium e vulneribus sistere sinunt.

Glandulae endocrinae hormonta in sanguinem immittunt. Sanguinis e vasis sanguineis eruptio haemorrhagia dicitur. Sanguis apud antiquos in numero quattuor humorum habebatur. In Latinitate medicorum res ad sanguinem pertinentes saepe terminis compositis exprimuntur, quae ab haem- (a Graeco αἷμα 'sanguis', radix αἱματ-), ut haemorrhagia 'eruptio sanguinis' et haematologia 'doctrina sanguinis', incipiunt. Etiam anaemia 'exsanguem esse' in hoc verbo positum est.

Elementa sanguinis 
Elementa sanguinis sunt haemocyti (cellulae sanguinis) atque plasma sanguineum pars liquida. Super haec serum est plasma sive proteinis coagulationis sanguineae.

Functiones sanguinis 
 Transportatio oxygenii ad haemoglobinum ligatum de pulmonibus ad telas organismi.
 Transportatio substantiarum cibariarum, ut glucosi, aminoacidorum, acidorum lipidosorum ad tela organismi. 
 Transportatio substantiarum ex metabolismo de telis organismi, ut carbonii dioxidum, urea, acidum lacteum ad renes et iecur.
 Circulatio cellularum systematis immunitatis, ut leucocytorum, lymphcytorum, anticorporum.
 Coagulatio sanguinea
 Transportatio hormontum et aliarum molecularum signa dantium
 Transportatio caloris corporis
 Functiones hydraulicae

Investigatio sanguinis 

Investigatio sanguinis in multis morbis malisque dignoscendis momentum in parte maximum habet. Perpetuo laboratoria incrementum aestimationum valorum sanguineorum offerunt. De consuetudine sanguis venosus examinatur.

 Eryptosis
 Haemoglobinum
 Gulielmus Harveus
 Genus sanguinis
 Haemoptysis
 Ichor
 Livor
 Pressio sanguinis
 Transfusio sanguinis
 Tumor telarum haematopoeticarum lymphoidearumque

Bibliographia 
Angenendt, Arnold. 1984. "Sühne durch Blut." Frühmittelalterliche Studien 18: 437–67.
Braun, Christina von, et Christoph Wulf. 2007. Mythen des Blutes. Francofurti: Campus Verlag.

Nexus externi 
De sanguine. Pagina in Encyclopaediae Britannicae.

Haematologia
Liquores corporis
Quattuor humores
 
Vasa sanguinea